LIETUVOS RESPUBLIKOS SUSISIEKIMO MINISTRAS

ĮSAKYMAS

DĖL PAPILDOMO FINANSAVIMO NESKYRIMO LIETUVOS RESPUBLIKOS SVEIKATOS APSAUGOS MINISTERIJOS PROJEKTUI NR. 02.3.1-CPVA-V-525-25-0003 „LABORATORINIŲ TYRIMŲ REZULTATŲ IR UŽSAKYMŲ APRAŠYMO NAUDOJANT TARPTAUTINES NOMENKLATŪRAS, FORMUOJANT ELEKTRONINIUS SVEIKATOS ĮRAŠUS, ELEKTRONINĖS PASLAUGOS SVEIKATOS PRIEŽIŪROS SPECIALISTAMS SUKŪRIMAS“

2023 m. balandžio 14 d. Nr. 3-191

Vilnius

Vadovaudamasis Atsakomybės ir funkcijų paskirstymo tarp institucijų, įgyvendinant
2014–2020 metų Europos Sąjungos fondų investicijų veiksmų programą ir rengiantis įgyvendinti 2021–2027 metų Europos Sąjungos fondų investicijų programą, taisyklių, patvirtintų Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą ir rengiantis įgyvendinti 2021–2027 metų Europos Sąjungos fondų investicijų programą“, 6.2.11 papunkčiu ir Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“, 206 punktu, atsižvelgdamas į
2014–2020 metų Europos Sąjungos fondų investicijų veiksmų programos 2 prioriteto „Informacinės visuomenės skatinimas“ 02.3.1-CPVA-V-525 priemonės „Elektroninės sveikatos paslaugos“ projektų finansavimo sąlygų aprašo, patvirtinto Lietuvos Respublikos susisiekimo ministro 2018 m. liepos 26 d. įsakymu Nr. 3-387 „Dėl 2014–2020 metų Europos Sąjungos fondų investicijų veiksmų programos 2 prioriteto „Informacinės visuomenės skatinimas“ 02.3.1-CPVA-V-525 priemonės „Elektroninės sveikatos paslaugos“ projektų finansavimo sąlygų aprašo patvirtinimo“, 60 punktą ir viešosios įstaigos Centrinės projektų valdymo agentūros 2023 m. kovo 31 d. raštu Nr. 2023/2-1955 „Dėl papildomo finansavimo projektui Nr. 02.3.1-CPVA-V-525-25-0003“ pateiktą išvadą dėl prašymo skirti papildomą finansavimą:

1. Neskiriu papildomo finansavimo Lietuvos Respublikos sveikatos apsaugos ministerijos projektui Nr. 02.3.1-CPVA-V-525-25-0003 „Laboratorinių tyrimų rezultatų ir užsakymų aprašymo naudojant tarptautines nomenklatūras, formuojant elektroninius sveikatos įrašus, elektroninės paslaugos sveikatos priežiūros specialistams sukūrimas“ įgyvendinti.

2. Informuoju, kad šis sprendimas gali būti apskųstas Lietuvos Respublikos administracinių bylų teisenos įstatymo nustatyta tvarka.

Susisiekimo ministras	Marius Skuodis